Proces for budget 2016-19 
Sagsfremstilling 
2.                   Proces for budget 2016-19 - Åbent 
  
  
SAGENS INDHOLD 
Ifølge Favrskov Kommunes principper for økonomistyring skal Økonomiudvalget udarbejde forslag til tids- og 
aktivitetsplan for budget 2016-19. Forslaget skal behandles af Byrådet. 
  
Forslaget til budgetproces for budget 2016-19 bygger på tidligere års budgetprocesser. Det gælder i forhold til den 
politiske proces, inddragelse af institutionsbestyrelser, MED-udvalg m.v. samt det administrative forarbejde. 
  
Job og Økonomi foreslår, at administrationen i lighed med tidligere år udarbejder et prioriteringskatalog til brug for 
budgetlægningen. Kataloget består af forslag til reduktioner, udvidelser og anlæg. Prioriteringskataloget fremsendes 
til Byrådet forud for Byrådets budgetseminar i august måned 2015. 
  
Byrådet skal vedtage Favrskov Kommunes budget for 2016-19 senest 15. oktober 2015. 
  
VURDERING 
Byrådet vedtog 7. oktober 2014 budgettet for 2015-18. Resultatet eksklusive jordforsyning og ældreboliger medfører 
et kasseforbrug på i alt 93,6 mio. kr. over den 4-årige budgetperiode. 
  
I forbindelse med vedtagelsen af budget 2015-18 vedtog Byrådet langsigtede økonomiske målsætninger for 
Favrskov Kommune. Målsætningerne vedrører størrelsen af kassebeholdning, gæld, anlægsniveau samt overskud 
på den ordinære drift.  
  
Byrådets mål for overskuddet på den ordinære drift udgør 90 mio. kr. årligt, mens budgettet for 
budgetoverslagsårene 2016-18 ligger på ca. 60 mio. kr. årligt. 
  
Anlægsbudgettet skal jf. de økonomiske målsætninger udgøre 80-100 mio. kr. årligt. I det vedtagne budget 2015-18 
vedr. 2017 og 2018 ligger anlægsbudgettet på ca. 75 mio. kr. årligt. 
  
Job og Økonomis foreløbige vurdering vedr. 2015 og budgetårene 2016-19 er, at budgettet generelt kan 
overholdes. Der er områder med budgetpres, men også områder hvor der kan forventes mindreudgifter. 
  
 
Byråd 
27. januar 2015 
Sagsnr. 710-2015-
763 
Dok.nr. 710-2015-
16908 
Sagsbehandler 
DPSVE 
  
Tidl. politisk behandling 
  
Forventet sagsgang 
ØK, BY 
Lovgrundlag 
Styrelsesloven 
Det vedtagne budget 2015-18 vedr. budgetoverslagsårene 2016-18 lever imidlertid ikke op til Byrådets langsigtede 
økonomiske målsætninger. Job og Økonomi foreslår derfor, at budgetprocessen tilrettelægges, så målsætningerne 
nås. 
  
I forhold til budgetprocessen vedr. 2015-18 foreslår Job og Økonomi følgende ændringer: 
· Administrationen udarbejder reduktionsforslag på 2 % og udvidelsesforslag på 0,5 % af alle serviceudgifter. 
· Administrationen udarbejder forslag til reduktioner eller omprioriteringer vedr. indkomstoverførslerne på 
arbejdsmarkedsområdet. 
· Anlægsforslagene prioriteres ikke i fagudvalgene i august måned, idet der i nogle udvalg udelukkende er få partier 
repræsenteret. 
· Der afholdes kun ét borgermøde om budgettet. 
  
Administrationen udarbejder forslag til reduktioner på 2 % af serviceudgifterne svarende til ca. 36 mio. kr. Derudover 
udarbejdes tværgående reduktionsforslag. Administrationen udarbejder endvidere forslag til reduktioner eller 
omprioriteringer vedr. overførselsindkomsterne på arbejdsmarkedsområdet, hvilket er sket enkelte gange tidligere. 
Der skal udarbejdes forslag til reduktioner på i alt mindst 40 mio. kr. Henset til størrelsen af kassebeholdningen er 
der mulighed for, at nogle af reduktionsforslagene kan indfases, så de først har fuld effekt i 2017. 
  
Den tidlige politiske involvering i budgetprocessen fastholdes. Fagudvalgene drøfter i april måned, hvilke 
reduktionsområder udvalget ønsker belyst og nærmere vurderet. De politiske grupper har ligeledes mulighed for at 
stille forslag til reduktionsområder, der ønskes undersøgt og vurderet. I juni måned drøfter og kvalitetssikrer 
fagudvalgene administrationens foreløbige forslag. I august måned drøfter og kvalitetssikrer fagudvalgene 
administrationens endelige forslag. 
  
ØKONOMI 
De økonomiske konsekvenser afhænger af Byrådets budgetvedtagelse. 
  
INDDRAGELSE 
I lighed med tidligere år har institutioner, foreninger, MED-udvalg mv. i april måned mulighed for at stille forslag til 
budgettet. 
  
MED-udvalgene inddrages i budgetprocessen via drøftelser på deres respektive møder samt på fællesmøder 
mellem Økonomiudvalget og HMU. 
  
Efter Byrådets budgetseminar i august måned vil kommunens ledere og medarbejderrepræsentanter blive orienteret 
om status på budgetarbejdet. 
  
I september måned sendes budgetforslaget i høring. Der afholdes endvidere ét borgermøde om budgettet mellem 
første- og andenbehandlingen. 
  
I løbet af budgetprocessen vil relevant materiale blive lagt på hjemmesiden. 
  
INDSTILLING 
Direktøren for Job og Økonomi indstiller til Byrådet: 
  
1. At forslaget til tids- og aktivitetsplan for budgetproces 2016-19 godkendes. 
2. At der udarbejdes forslag til reduktioner på 2 % af serviceudgifterne. 
3. At der udarbejdes forslag til udvidelser på 0,5 % af serviceudgifterne. 
  
BESLUTNING 
  
Økonomiudvalget, 20. januar 2015: 
Fraværende: John Vestergaard, Herman Brandt 
  
Indstilles godkendt. 
  
Bilag 
  
  
  
  
Byråd, 27. januar 2015: 
Fraværende: Sonny Rasmussen, Herman Brandt 
  
Godkendt. 
Tids- og aktivitetsplan for budget 2016-19 
710-2015-2524 
Budget 2016-19 - baggrundsnotat 
710-2015-2525 
